Eensaamheid het ‘n manier om sy kloue in jou in te slaan sonder dat jy dit selfs eers agterkom en wanneer jy dit eendag besef, het dit jou gevang, het jy só vereensaam en het jy selfs jou selfvertroue verloor dat jy nie meer weet hóé om uit die situasie te kom nie.
Voel jy eensaam? Nooi iemand wat jy ken vir tee, en sê sy moet ‘n maat ook saambring. Dis net die eerste tree wat moeilik is, die volgende een is reeds makliker. Of nooi iemand wat vriendelik lyk om saam met jou by ‘n openbare plek tee te gaan drink, dis dalk gemakliker as by jou huis.